נטע ריסקין

נטע ריסקין (נולדה ב-28 באוקטובר 1976) היא שחקנית טלוויזיה וקולנוע ישראלית; זוכת פרס האקדמיה הישראלית לטלוויזיה לשנת 2015 לשחקנית הטובה ביותר בסדרת דרמה, על תפקידה ב"שטיסל". ריסקין נולדה וגדלה בצפון תל אביב. היא בתם של האדריכל ניצול השואה שעלה מליטא אריק ריסקין, ושל האדריכלית הצברית יעל ריסקין, שהתגרשו כשהייתה בת 13. היא נכדתו של האדריכל אשר גליברמן שעלה מבלארוס. אחותה הצעירה היא צלמת עיתונות, גוני ריסקין. בנעוריה, למדה בתחילה בתיכון עירוני ה' שבעיר הולדתה, ולאחר מכן עברה ללמוד במגמת קולנוע של בית הספר התיכון אלון רמת השרון. היא נשרה בטרם עת מלימודיה התיכוניים, אך סיפרה כי השלימה בגרויות מאוחר יותר. ריסקין לא-שירתה בצה"ל. ב-1999, כשהייתה בת 23, תועדה בתוכנית הדוקומנטרית של תמיר קמחי "אופטימיות קוסמית". בשנים 2000–2003 התגוררה בברלין. שם, החלה לכתוב רומן שלא-הושלם בסופו של דבר. לאחר שובה לישראל, עבדה ריסקין במשך תקופה ככתבת במוסף "סופשבוע" של "מעריב". ב-2006 השתתפה בסדרת הדרמה "לא הבטחתי לך" בתור ענת. ב-2007 זכתה בפרס השחקנית עבור משחקה בסרט "בום בוי" שנכתב ובוים על ידי בועז לביא במסגרת פרויקט סרטים של 48 שעות בתל אביב. בשנה זו גילמה גם את נועה, התפקיד הראשי במיני-סדרה זוכת פרס האקדמיה הישראלית לטלוויזיה "להוציא את הכלב" תפקיד זה הביא לפרסומה בקרב הציבור הרב. ב-2008 גילמה את שירה רואה בעונה השנייה של סדרת הדרמה הקומית "אולי הפעם". ב-2009 גילמה את נטע שדה במיני-סדרה "מה שנחוץ לרווק", עיבוד של עירית לינור לספר "גאווה ודעה קדומה" מאת ג'יין אוסטן. ב-2012 גילמה את נטליה "נטשה" גורדין/נתי גנות, אחותו של אייל גורדין אותו גילם רן דנקר בסדרה "תא גורדין" מבית yes. ב-2013 גילמה, לצד זהר שטראוס, את גיטל "גיטי" וייס, אם חרדית לחמישה שבעלה נעלם, בסדרת הדרמה "שטיסל" מבית yes. ריסקין הייתה מועמדת על תפקיד זה בעונה הראשונה לפרס האקדמיה הישראלית לטלוויזיה לשנת 2013 בקטגוריית השחקנית הטובה ביותר בסדרת דרמה/ מיני סדרה/ סדרת ילדים ונוער במקביל לעמיתתה לסדרה איילת זורר. "שטיסל" זכתה בפרס ב-12 קטגוריות. בשנת 2015 שיחקה בסדרה הקומדיה הרומנטית "החדש של עומרי גורדון" בערוץ 2 של קשת. לאחר מכן, השתתפה בעונה השנייה של "שטיסל" ועל תפקידה בעונה זאת זכתה בפרס האקדמיה ל"שחקנית הטובה ביותר בסדרת דרמה", כשבמקביל, הייתה מועמדת באותה שנה לפרס לשחקנית הטובה ביותר בסדרה קומית, על תפקידה ב"החדש של עומרי גורדון". היא השתתפה באותה שנה גם בסרט הגרמני זוכה הפרסים "בכל מקום אחר" (Anderswo) (גר') של אסתר עמרמי בתפקיד הראשי, ובסרט הדרמה הישראלי-אמריקאי "סיפור על אהבה וחושך" בבימויה ובכיכובה של נטלי פורטמן, בו שימשה גם כיועצת תסריט ושפה לפורטמן. היא גם השתתפה בסדרת הטלוויזיה הגרמנית, "שרה שטיין" (בגרמנית: Der Tel-Aviv-Krimi – 'מותחן הפשע התל אביבי'), שעלתה לשידור ב-2016. ב-2017 עלה לאקרנים סרט הדרמה-הרומנטי הנועז "געגוע", בכיכובה של רסקין ובכיכובו של שי אביבי, על פי תסריט שכתב שבי גביזון וכן בבימויו. בנוסף ב-2017, גילמה את שרונה בסרט "להציל את נטע" של ניר ברגמן, שיחקה בסרט האמריקאי-ישראלי "נורמן" ששל יוסף סידר, ו"פרשת דמשק" של דן זליק ברק, בהם שיחקה. באותה שנה הופיעה בתפקיד הראשי בסרטו של ערן ריקליס "מסתור". ב-2018 השתתפה בעונה השנייה של הסדרה "כפולים" בתפקיד ענת קדמי, ובעונה השנייה של "איש חשוב מאוד" בתור אלי שיין. ב-2019 השתתפה במיני-סדרה הביוגרפית הצרפתית דוברת-האנגלית "אלי", על אודות המרגל הישראלי אלי כהן. בשנת 2023 שיחקה בסדרה "איסט סייד" בתור אסתי. במאי 2024 עלתה סדרת הדרמת מתח "האיש שרצה לדעת הכל" בכאן 11, בה היא מגלמת את אורנה דניס. במהלך השנים, ריסקין השתתפה בין השאר גם בשלל קמפיינים ופרסומות לטלוויזיה הישראלית, וביניהן לוויזה, בזק בינלאומי, ביטוח ישיר, אחת מתשע, שוקולד פרה, סלקום, וסנפרוסט. בשנות העשרים לחייה, נישאה ריסקין, אך כעבור זמן מה, התגרשה. נטע ריסקין, ברשת החברתית פייסבוק נטע ריסקין, ברשת החברתית אינסטגרם נטע ריסקין, במיזם "אישים" לתיעוד היצירה הישראלית נטע ריסקין, במסד הנתונים הקולנועיים IMDb (באנגלית) נטע ריסקין, באתר "אידיבי", מאגר הידע העברי לקולנוע ישראלי ועולמי נטע ריסקין, באתר ספר הקולנוע הישראלי נטע ריסקין, באתר Rotten Tomatoes (באנגלית) נטע ריסקין, במסד הנתונים הקולנועיים KinoPoisk (ברוסית) חיליק גורפינקל, נטע זר, באתר nrg‏, 5 בדצמבר 2007 רועי בהריר, האקסית המיתולוגית: ריאיון עם נטע ריסקין, באתר nrg‏, 30 במאי 2009 גילי איזיקוביץ, נטע ריסקין מסירה את הפאה, באתר הארץ, 28 ביוני 2013 ארי פינס, ‏"מעריצות של רן דנקר ירקו עליי ברחוב", באתר ‏מאקו‏, 1 בינואר 2015 בלי פילטר: שיחה אישית עם נטע ריסקין, באתר וואלה, 6 באוגוסט 2015 ריקי רט, מ"שטיסל" עד "נורמן": ריאיון עם נטע ריסקין, באתר nrg‏, 16 במרץ 2017 יערה יעקב, ‏"בארץ לא נותנים לך יותר מדי לעוף על עצמך. למישהו אכפת פה ממני? להיפך", באתר ‏מאקו‏, 6 בספטמבר 2017 אמיר קמינר, "אנשים אומרים עכשיו: אז איך גברים יתחילו? שלא יתחילו!", באתר "ידיעות אחרונות", 21 בינואר 2018 נבו זיו, רביב גולן, "כבר בפגישה השנייה הבנתי שזה פלילי. עברתי את זה קהת חושים, כמו רובוט", באתר "ידיעות אחרונות", 8 בינואר 2019 נטע ריסקין, ‏לקצה העולם בשביל סלפי זוגי על פלמינגו והתעלסות על מרבץ כריות בגווני השנהב, באתר ‏מאקו‏, 17 ביולי 2019 חיליק גורפינקל, סגנון, נטע זר, באתר nrg‏, 5 בדצמבר 2007 ארי פינס, ‏"מעריצות של רן דנקר ירקו עליי ברחוב", באתר ‏מאקו‏, 1 בינואר 2015 Yolanda Di Mambro, Interview with shelter actress Neta Riskin, VERTIGOMAG נטע ריסקין באתר "מכונת קריאה" של הוצאת בבל הוכרזו המועמדים לפרסי האקדמיה לטלוויזיה 14–2013: הוט מובילה עם 16 מועמדויות הוכרזו זוכי פרסי האקדמיה לטלוויזיה 14–2013: "שטיסל" ו"הפרלמנט" הטובות ביותר העולים לשלב הגמר בתחרות הטלוויזיה 2015 באתר האקדמיה הישראלית לקולנוע וטלוויזיה